**Mahikeng** (sve do 1980. zvan **Mafeking**) je glavni grad južnoafričke provincije Sjeverozapad od 14 923 stanovnika.

*Mahikeng* je danas spojen sa puno većim gradom Mmabatho koji ima 76 754 stanovika, tako da metropolitanska regija grada ima 259 482 stanovnika.. 
259.484.

*Mahikeng* je i danas poznat po opsadi Mafekinga koja se odigrala za vrijeme Drugog burskog rata. Ime grada - Mahikeng na jeziku tswana naroda Tswana, koji je najbrojniji u gradu i regiji znači - *Kameno mjesto*.

Geografske karakteristike
-------------------------

Mahikeng je leži blizu granice Južnoafričke Republike i Botswane, udaljen 260 km zapadno od Johannesburga i 1 400 km sjeverozapadno od Kaapstada. Grad se smjestio u kotlini rijeke Molopo (pritoke rijeke Oranje).

Oko 15 km južno od grada, nalazi se rudnik zlata Madibi.

Historija
---------

*Mafeking* je osnovan 1885. kao isturena britanska vojna utvrda. Garnizon u Mafekingu pod komandom pukovnika Roberta Baden-Powella opkolile su snage Bura od 12. septembra 1899. i držale pod opsadom sve do 17. maja 1900. za vrijeme rata Drugog burskog rata. Sudbina opkoljenih branioca, bila je tema brojnih natpisa u ondašnjoj britanskoj štampi, punih otvorene podrške i neskrivenih simpatija prema njima. Vijest o konačnom razbijanju burskog obruča izazvala je pravu provalu oduševljenja u Engleskoj, i veliko slavlje u Londonu. Tad je iskovana nova engleska riječ - **maffick** za likovanje, a Robert Powell dobio je titulu lorda.

Od 1894 sve do 1965. bio je izvanteritorijalno administrativno sjedište britanskog protektorata Bečuana (današnja Botswana).

Jedno kratko vrijeme (prije formalnog osamostaljenja) *Mahikeng* je bio glavni grad novoosnovanog bantustana Bophuthatswana, kasnije je to postao susjedni Mmabatho.

Nakon prvih demokratskih izbora u zemlji 1994. i rušenja apartheida, Mafikeng i Mmabatho su ujedinjeni u jedan grad.

Burski dobrovoljci u rovovima oko grada

Znamenitosti
------------

Najznačajnija znamenitost Mahikenga je obnovljena utvrda iz vremena opsade Mafekinga koja je danas južnoafrički nacionalni spomenik.

Privreda
--------

Mahikeng je trgovački centar bogatog stočarskog kraja, zbog tog ima razvijenu mljekarsku industriju. Krajem 19. vijeka Mafikeng je bio poznat po radionicama za popravak željezničkih lokomotiva i kola, tad je bio važna karika u povezivanju Zimbabwea, Kaapstada i Johannesburga.

Mahikeng je dobro povezan željeznicom i cestama sa Kaapstadom, Johannesburgom i Gaboroneom u susjednoj Botswani.

Klimatske karakteristike
------------------------

*Mahikeng* ima kontinentalnu klimu po Köppenovoj klasifikaciji klime, sa blagim suhim zimama, i toplim kišnim ljetima.

| **Klimatološki medijani za Mahikeng** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 31 | 30 | 29 | 25 | 23 | 20 | 20 | 23 | 27 | 29 | 30 | 31 | **27** |
| Srednji minimum (°C) | 18 | 17 | 15 | 12 | 7 | 4 | 4 | 6 | 11 | 14 | 16 | 17 | **12** |
| Precipitacija (mm) | 117 | 83 | 74 | 57 | 14 | 5 | 3 | 5 | 13 | 37 | 64 | 67 | **539** |
| *Izvor:*  |

Izvori
------

1. 1 2 3 4  „*Mafikeng*" (engleski). Adrian Frith. Pristupljeno 24. 02. 2012.
2. 1 2  „*Mahikeng*" (engleski). Adrian Frith. Pristupljeno 24. 02. 2012.
3. ↑  „*The largest cities in South Africa, ranked by population*" (engleski). mongabay. Pristupljeno 24. 02. 2012.
4. 1 2 3 4 5 6 7 8  „*Mafikeng*" (engleski). Encyclopædia Britannica. Pristupljeno 24. 02. 2012.
5. ↑  „*maffick [mæfɪk**"] (engleski). Free dictionary - Farlex inc. Pristupljeno 24. 02. 2012.*
6. ↑  „*Climate data for Mmabatho*". South Africa Weather Service. Arhivirano iz originala na datum 2010-03-08. Pristupljeno 24. 02. 2012.

Vanjske veze
------------

***Mahikeng*** na Wikimedijinoj ostavi

* Mahikeng Municipality ()
* *Mahikeng* na portalu Encyclopædia Britannica ()

| * p
* r
* u
Glavni gradovi provincija Južne Afrike |
| --- |
| Bhisho (Istočni Kaap) • Bloemfontein (Slobodna Država) • Kaapstad (Zapadni Kaap) • Johannesburg (Gauteng) • Kimberley (Sjeverni Kaap) • Mahikeng (Sjeverozapad) • Nelspruit (Mpumalanga) • Pietermaritzburg (KwaZulu-Natal) • Polokwane (Limpopo) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 132550008
* LCCN: n82135767
* GND: 4658441-9

 |